Контекст у којем настаје Ника са Самотраке, која је откривена 1863. године, различито се тумачи, и претпоставља се да се везује за дешавања битке код Саламине (306 године п.н.е.) или битке код Акцијума (31. године п.н.е.). На основу стилске процене датуми настанка скулптуре су доста променљиви. Током већег дела 20. века преовлађује теорија, на основу дела Хермана Тирша и Карла Лемана, на основу које се сматрало се да је извајао скулптор са Родоса. Међутим, у последњих неколико година, реконструкцијом скулптуре Леманове претпоставке су се показале нетачним (остаци околног простора у којој је била смештена скулптура припадају римском периоду), па питање зашто је статуа била посвећена Самотраки која је у то време била македонски посед, остаје неразрешено.